
סנהדרין ה ע"ב



טקסט הדף מנוקד



עַל שֵׁם חׇכְמָתוֹ דִּכְתִיב אֱמֹר לַחׇכְמָה אֲחֹתִי אָתְּ


יַתִּיר בְּכוֹרוֹת אַל יַתִּיר מַאי טַעְמָא אִילֵימָא מִשּׁוּם דְּלָא חַכִּים הָא קָא אָמְרִינַן דְּחַכִּים טוּבָא אֶלָּא מִשּׁוּם דְּלָא בְּקִיעַ בְּמוּמֵי


וְהָאָמַר רַב שְׁמוֹנָה עָשָׂר חֳדָשִׁים גָּדַלְתִּי אֵצֶל רוֹעֵה בְהֵמָה לֵידַע אֵיזֶה מוּם קָבוּעַ וְאֵיזֶה מוּם עוֹבֵר אֶלָּא לְחַלֵּק לוֹ כָּבוֹד לְרַבָּה בַּר חָנָה


וְאִיבָּעֵית אֵימָא מִשּׁוּם הָא גּוּפֵיהּ דְּרַב בְּקִיעַ בְּמוּמֵי טְפֵי וְשָׁרֵי מוּמֵי דְּלָא יָדְעִי אִינָשֵׁי וְאָמְרִי כִּי הַאי גַוְונָא שְׁרָא רַב וְאָתוּ לְמִשְׁרֵי מוּם עוֹבֵר


יוֹרֶה יוֹרֶה אִי גְּמִיר רְשׁוּתָא לְמָה לִי לְמִישְׁקַל מִשּׁוּם מַעֲשֶׂה שֶׁהָיָה


דְּתַנְיָא פַּעַם אַחַת הָלַךְ רַבִּי לְמָקוֹם אֶחָד וְרָאָה בְּנֵי אָדָם שֶׁמְּגַבְּלִין עִיסּוֹתֵיהֶם בְּטוּמְאָה אָמַר לָהֶם מִפְּנֵי מָה אַתֶּם מְגַבְּלִין עִיסּוֹתֵיכֶם בְּטוּמְאָה אָמְרוּ לוֹ תַּלְמִיד אֶחָד בָּא לְכָאן וְהוֹרָה לָנוּ מֵי בְצָעִים אֵין מַכְשִׁירִין וְהוּא מֵי בֵיצִים דְּרַשׁ לְהוּ וְאִינְהוּ סְבוּר מֵי בְצָעִים קָאָמַר


וְטָעוּ נָמֵי בְּהָא מֵי קֵרַמְיוֹן וּמֵי פֵיגָה פְּסוּלִין מִפְּנֵי שֶׁהֵן מֵי בְצָעִים וְאִינְהוּ סְבוּר מִדִּלְגַבֵּי חַטָּאת פְּסִילִי אַכְשׁוֹרֵי נָמֵי לָא מַכְשְׁרִי וְלָא הִיא הָתָם לְעִנְיַן חַטָּאת בָּעֵינַן מַיִם חַיִּים הָכָא אַכְשׁוֹרֵי כֹּל דְּהוּ מַכְשְׁרִי


תָּנָא בְּאוֹתָהּ שָׁעָה גָּזְרוּ תַּלְמִיד אַל יוֹרֶה אֶלָּא אִם כֵּן נוֹטֵל רְשׁוּת מֵרַבּוֹ


תַּנְחוּם בְּרֵיהּ דְּרַבִּי אַמֵּי אִיקְּלַע לְחֶתֶר דְּרַשׁ לְהוּ מוּתָּר לִלְתּוֹת חִיטִּין בַּפֶּסַח אָמְרוּ לוֹ לָאו רַבִּי מַנִּי דְּמִן צוֹר אִיכָּא הָכָא וְתַנְיָא תַּלְמִיד אַל יוֹרֶה הֲלָכָה בִּמְקוֹם רַבּוֹ אֶלָּא אִם כֵּן הָיָה רָחוֹק מִמֶּנּוּ שָׁלֹשׁ פַּרְסָאוֹת כְּנֶגֶד מַחֲנֵה יִשְׂרָאֵל אָמַר לְהוּ לָאו אַדַּעְתַּאי


רַבִּי חִיָּיא חַזְיֵיהּ לְהָהוּא גַּבְרָא דַּהֲוָה קָאֵי בְּבֵית הַקְּבָרוֹת אֲמַר לֵיהּ לָאו בֶּן אִישׁ פְּלוֹנִי כֹּהֵן אַתָּה אָמַר לֵיהּ אִין אֲבוּהּ דְּהָהוּא גַּבְרָא גְּבַהּ עֵינַיִם הֲוָה נָתַן עֵינָיו בִּגְרוּשָׁה וְחִילְּלוֹ


פְּשִׁיטָא לְפַלְגָא הָא קָאָמַר דְּמַהֲנֵי עַל תְּנַאי מַאי תָּא שְׁמַע דַּאֲמַר לֵיהּ רַבִּי יוֹחָנָן לְרַב שֶׁמֶן הֲרֵי אַתָּה בִּרְשׁוּתֵנוּ עַד שֶׁתָּבֹא אֶצְלֵנוּ


גּוּפָא אָמַר שְׁמוּאֵל שְׁנַיִם שֶׁדָּנוּ דִּינֵיהֶם דִּין אֶלָּא שֶׁנִּקְרָא בֵּית דִּין חָצוּף יָתֵיב רַב נַחְמָן וְקָאָמַר לְהָא שְׁמַעְתָּא אֵיתִיבֵיהּ רָבָא לְרַב נַחְמָן אֲפִילּוּ שְׁנַיִם מְזַכִּין אוֹ שְׁנַיִם מְחַיְּיבִין וְאֶחָד אוֹמֵר 'אֵינִי יוֹדֵעַ' יוֹסִיפוּ הַדַּיָּינִין וְאִי אִיתָא לִהְווֹ כִּשְׁנַיִם שֶׁדָּנוּ


שָׁאנֵי הָתָם דְּמֵעִיקָּרָא אַדַּעְתָּא דִּתְלָתָא יְתִיבִי הָכָא לָאו אַדַּעְתָּא דִּתְלָתָא יְתֵיבִי


אֵיתִיבֵיהּ רַבָּן שִׁמְעוֹן בֶּן גַּמְלִיאֵל אוֹמֵר הַדִּין בִּשְׁלֹשָׁה וּפְשָׁרָה בִּשְׁנַיִם וְיָפֶה כֹּחַ פְּשָׁרָה מִכֹּחַ הַדִּין שֶׁשְּׁנַיִם שֶׁדָּנוּ בַּעֲלֵי דִינִין יְכוֹלִין לַחֲזוֹר בָּהֶן וּשְׁנַיִם שֶׁעָשׂוּ פְּשָׁרָה אֵין בַּעֲלֵי דִינִין יְכוֹלִין לַחֲזוֹר בָּהֶן




רש"י



על שם חכמתו. שהיה רב חכם ביותר קרי ליה בן אחותו: הא קאמר דחכים טובא. דהא תרצת דעל שם חכמתו קריה בן אחותו: לחלק כבוד לרבה. כדי שינהגו בו בני בבל כבוד שבק ליה האי חשיבותא דאילו לרב הוו נהגי ביה יקר בלאו הכי: אי בעית אימא. הא דקאמר אל יתיר: משום היא גופא. משום הא מילתא דקאמר שמונה עשר חדשים גדלתי וכו': דלא ידעי אינשי. אינו ניכר לרבים שהוא מום: בטומאה. לא הוו מקפידין לטהר כליהם: מי בצעים. אגם מריש''ק בלע''ז: אין מכשירין. וממימי בצעים אנו לשין הלכך לא מקבלה עיסה טומאה: מי ביצים. הלש עיסה בביצים של תרנגולת ואווז: קרמיון ופיגה. נהרות של אגמים: פסולין. למי חטאת מפני שהן מי בצעים ואנו מים חיים אל כלי בעינן: נוטל רשות מרבו. וכי יהיב ליה רבו רשותא מידק דייק ביה שיהא לשונו פתוח ולא יטעו השומעין את דבריו: לחתר. מקום: מותר ללתות. לשרות מעט במים ולכותשן במכתשת ולא חיישינן לחימוץ הואיל וכותשן מיד: כנגד מחנה ישראל. דכל מאן דבעי מילתא אזיל לגבי משה דכתיב (שמות לג) והיה כל מבקש ה' וגו' אע''ג שהמחנה ג' פרסאות ואתו לגבי משה רבותא דמשה שאני מחנה ישראל ג' פרסאות דכתיב (במדבר לנ) ויחנו על הירדן מבית הישימות עד אבל השטים ואמר רבה בר בר חנה לדידי חזי לי ההוא אתרא והוה תלתא פרסי בעירובין (דף נה:) וביומא (דף עה:): רבי חייא חזייה כו'. לא איתפרש לן מאי בעיא הכא ונראה בעיני דהא אתא לאשמעינן אף על גב דרבי חייא תלמידו דרבי הוה ובמקומו דר' הוה לא חלק לו כבוד לרבי מלהפריש זה מן האיסור דלענין אפרושי מאיסורא אין כאן מורה הלכה לפני רבו כדאמרינן פרק הדר עם הנכרי (עירובין סג.) ובמס' שביעית ירושלמי בפרק שלש ארצות מצאתי בההוא עובדא דההוא דקאי בבית הקברות דלא גרסינן ביה רבי חייא אלא רבי הוה ושני דברים הללו ראה רבי בעכו דמי ביצים אין מכשירין והאי ולא גרסינן דהוה קאי בבית הקברות אלא בעכו שבה ארץ ישראל ויש בה ארץ העמים וראה אותן העומדים בגבול ארץ ישראל שהיו מגבלין עיסותיהן בטומאה ותמה עד שאמרו לו תלמיד אחד בא לכאן כו' וחזר וראה אותו כהן עומד בקצת העיר שחוץ לגבול ארץ ישראל אמר לו והרי הוא זה ארץ העמים שגזרו עליה טומאה כבית הקברות ואמר ליה לאו בן איש כהן פלוני אתה כו' ולכך נשנו מעשים הללו זה אצל זה: גבה עינים. הלך אחר עיניו: נתן עיניו בגרושה. ונשאה וממנה נולדתי והריני חלל: לפלגא. כגון רב דיהיבי להו רשותא למידן ולא להתיר בכורות: על תנאי. כגון עד שנה או עד שנתים ולא יותר: מאי: מהני בתוך הזמן או לא: לרב שמן. כשהיה פורש ממנו וירד לבבל: ברשותינו. רשות נתונה לך לדון: אפילו שנים מזכין כו'. משנה היא [בזה בורר] (לקמן דף כט.): יוסיפו הדיינין. דהוה ליה כמאן דלא הוה התם ואישתכח דתרי הוא דהוי ואנן בעינן מעיקרא תלתא דאי נמי גמר דינא בתרי דהוי רובא שפיר דמי: שנים שעשו פשרה אין בעלי דינין יכולין לחזור בהן. שהרי נתרצו ועל פיהן עשו:

תוספות



אי גמיר למה ליה רשותא למשקל. הא דלא משני לענין ליפטר דבפר' אחד דיני ממונות (לקמן דף לג.) מוכח שצריך רשות ליפטר באיסור והיתר משום דאי ליפטר גרידא לא היה צריך למשקל רשותא בתרתי בהוראות ודין דבחד מינייהו סגי דהוי בכלל כל דבר שמתחייב לשלם: ואינהו סבור מי בצעים. תימה היאך טעו בין ביצים לבצעים ואר''ת דאינהו סבור דמי ביצים דקאמר דהיינו מי בצים דכתיב (איוב ח) היגאה גמא בלי בצה וטעו בין בצים לביצים: פסולין למי חטאת. וא''ת דבפרק המוכר את הספינה (ב''ב דף עד:) משמע שהם נהרות דדרשינן ועל נהרות יכוננה אלו ד' נהרות ירדן ירמוך קרמיון ופיגה ואר''ת דודאי נהרות הן ולפי שאין המים צוללין ועפר וטיט מעורב בהן פסולין למי חטאת דהוי חציצה בין מים לכלים וכתיב מים חיים אל כלי (במדבר יט): אלא אם כן רחוק ממנו כו'. והא דאמר בפרק הדר (עירובין דף סב: ושם) דאפילו ביעתא בכותחא בעא מיניה מרב חסדא כולי שני דרב הונא ולא אורי התם בפניו ממש איירי דהא קאמר התם רב חסדא אורי בכפרי בשני דרב הונא ומיהו קשה מהא דקאמר התם (שם דף סג.) דרב המנונא לא אורי בחרתא דארגיז בשני דרב הונא לפי שתלמידו היה והכא משמע דחוץ לשלש פרסאות יכול להורות וליכא למימר דהכא איירי בתלמיד חבר ולכך שרי נמי חוץ לשלש פרסאות כמו רב חסדא דהתם דהא כיון דממשה גמרינן כדפירש בקונטרס משמע דבתלמיד גמור איירי ודוחק לומר דחרתא דארגיז תוך ג' פרסאות היה ועוד דאמרינן התם (שם) בפניו אסור וחייב מיתה ושלא בפניו אסור ואין חייב מיתה משמע התם מתוך הסוגיא דתוך שלש פרסאות חשוב בפניו וחוץ של ג' שלא בפניו ונראה דהתם מיירי בלא נטל רשות מרבו: רבי חזייה גרסינן. ולא רבי חייא כדפי' בקונטרס שאלו מעשים מביא בירושלמי על רבי שראה אותם בעכו ודייק מיניה דעכו יש בה מארץ ישראל מדבעי למיכל בה טהרות ויש בה מחוצה לארץ מדכעס על אותו כהן שהיה עומד בצד דבחוצה לארץ וגרס התם דרבי חזייה לההוא גברא דהוה קאי בארץ העמים ולעיל נמי גרס ואינהו סבור מי שלק בצים קאמר: שנים שדנו כו'. הא דנקט שנים משום דאפילו שנים הוו ב''ד חצוף אבל ה''ה דחד נמי דיניה דין מדפריך בסמוך (דף ו.) לר' אבהו מדן הדין ולשמואל לא פריך ועוד יש לדקדק מדתניא לקמן (שם) וחכמים אומרים פשרה ביחיד ובעי לפרושי טעמא דרבנן משום דמקשי פשרה לדין: יפה כח פשרה כו'. תימה במאי יפה כח דין נמי דומיא דפשרה שהיה מדעת שנים שדנו אין בעלי דינין יכולין לחזור בהן כיון דקיבלו עלייהו ונראה דמיירי כגון דאתו לבי תרי ואמרי להו דונו אותנו כמו שרגילים לעשות הדין או עשו לנו פשרה כמו שרגילין לעשותה דבכה''ג יפה:

רבינו חננאל

ואקשינן למה לי למשקל רשותא בהוראה אי גמיר יורה ואי לא גמיר רשותא למה ליה ואסיק' אע"ג דגמיר בעי רשותא משום אותו תלמיד שהורה מי ביצים אין מכשירין ולא פירש כי מי ביצים החלמון שלהן הוא והשומעין חשבו כי מי בצים הן כדכתיב היגאה גמא בלא בצה וגו'. וטעו בהא דתנן בפרה פרק ח' מי קרמיון ומי פיגה פסולין לגבי חטאת מפני שהן מי בצים אינהו סבור מדלגבי חטאת פסולין אכשורי נמי לא מכשרי והוו מגבלי עיסותיהן בטומאה ואמר להן ר' מפני מה אתם מגבלין בטומאה אמרו לו תלמיד אחד בא לכאן והורה לנו מי בצים אין מכשירין. ואסיק' ולא היא התם לענין חטאת בעינן מים חיים אבל להכשיר כל מים מכשרי באותה שעה גזרו תלמיד אל יורה הלכה אלא אם כן נטל רשות מרבו:



רשותא לפלגא מהני מר' דיהב רשותא לרב להורות ולדין ולא נתן לו רשות להתיר בכורות הנה רשות במקצת מהני על תנאי נמי מהני מהא דא"ל ר' יוחנן לרב שמן בר אבא הרי אתה ברשותנו להורות ולדין על תנאי שתבוא אצלנו:



אמר שמואל שנים שדנו דיניהם דין אלא שנקראו בית דין חצוף:





המאירי

כשם שהתלמיד צריך רשות לדין כך הוא צריך להורות באיסור והיתר אלא שאין צורך בו לרשות ראש גולה או נשיא ודיו שירשהו רבו הראוי לכך כמו שאמרו תלמיד אל יורה אא"כ נטל רשות מרבו ואף בזו לא יורה במקום רבו ולא בסמוך לו שלש פרסאות כנגד מחנה ישראל אא"כ הרשהו על כך בפרט ויש מקום למרשה להרשות למקצת הדברים ולא לכולם לפי מה שרואה בבקיאות הנסמך או המורשה אם לדין ולא להורות באיסור והיתר אם להורות ולא לדין אם לדין ממונות ולא קנסות אם להורות בשאר איסורין ולא לראיית מום הבכור להתירו לאכילה אם קבוע אם עובר וכן כל כיוצא בזה ואפילו היה זה בקי אף באותו דבר שהוא מונע רשותו ממנו אלא שנמנע לכבוד חכם אחר או לסבה אחרת רשאי וראיית מומין שבבכור להתירם צריכין מומחה מורשה מפי הנשיא כמו שיתבאר במקומו וכן יתבאר למטה שמרשין אותו לזמן כגון עד שיבא פלוני הנשיא או הרב וכיוצא בזה וכמו שאמר אחד מחכמיהם הרי אתה ברשותינו עד שתבא אצלינו:



ומ"מ רשות של הוראה אינו שוה לרשות של דינין שלא נאמר בזה רשות אלא שלא לפרוץ גדר בהוראה כמו שיתבאר כאן אבל לתשלומין לא שכל שהוא בקי באיסור והיתר מומחה הוא ואפילו הורה בטעות אין בו צד לתשלומין כמו שנאמר בר' טרפון שהאכיל לכלבים ואמרו לו פטור אתה כמו שיתבאר בפרק רביעי וכן הדין נותן שאם הוא נשאל ביין זה אם אסור או מותר מה ענין שישלם טעותו ושמא תאמר והלא בפרק אלו טריפות אמרו תורא בין לרב בין לשמואל שארי זילו אמרו ליה לבריה דרב יוסף דלישלים דמי תורא למריה שמא לא נאמרה אלא למדת חסידות או שמא אפשר שלא היה מומחה וי"מ אף אותה במומחה וכגון שהאכילה לכלבים על כרחו של בעל דבר ואע"פ שבדינין פטור יראה להם שבדינין שהתביעה בין שני בני אדם והוא צריך לשאת ולתת ביד מפני שבעל דין קשה מעכב כל שלא היה לו רשות לא היה לו להכניס עצמו בכך אבל אם היה לו רשות הרי הוא מוכרח להכניס עצמו על כרחו על בעל דבר ופטור אבל איסור והיתר אין לו לישא וליתן ביד על כרחו של בעל דבר אלא יגלה דעתו ובעל דבר מה שירצה יעלה וקולר תלוי בצוארו וא"כ יש לו להורות בלא רשות להפרישו מאיסור ואפילו טעה פטור ואפילו נשא ונתן ביד להפרישו מאיסור הואיל ולא על כרחו הוא עושה הא אם היו הבעלים מעכבים והוא נושא ונותן ביד על כרחו דין הוא שיתחייב ואפילו הורשה שאין הרשות צריך לו ליפטר וכן אין מועיל לו במקום שהוא נכנס לפנים מתחומו אבל כל שלא עשה כן אין לו צד בתשלומין אע"פ שהבעלים השליכו על פיו והוא שאמרו אי גמיר רשותא למה ליה כלומר הרי יכול להורות ולהיפטר שהרי אינו צריך לישא וליתן ביד ואף חכמי הדורות שלפנינו רמזוה כן אלא שהוספנו על דבריהם או שביארנום ונמצאת למד שר' טרפון שהאכיל פרה לכלבים פירשו או שנעשה על פיו או שהאכילה הוא בעצמו אלא שלא עשה כן על כרחו של בעל דבר:



שבעה משקין מכשירין את האוכלין לקבל טומאה והם המים והטל והשמן והיין והחלב והדם והדבש אבל מי פירות ומי בצים וכיוצא באלו אין מכשירין כלל הא כל מים שבעולם אפילו עכורים הרבה כמי האגמים הסרוחים מכשירין ולענין מי חטאת פסולין אפילו לא נסרחו הואיל ואינן מים חיים וקרמיון ופיגה והם שמות שני נהרות יש בהם לשונות יוצאין מהם ונקוים כאגמים והם פסולים למי חטאת אבל הם עצמם מים חיים הם וכשרים וכמו שביארנו בבבא בתרא פרק הספינה:



לתיתת החטים בפסח והוא שרייתן במים וכתישתם במכתשת להסיר סובנן ולטחנן מותר ומ"מ אין אנו בקיאין בענינים אלו ומתוך כך הסכימו הגאונים לאסרה בזמן הזה ופורץ גדר ישכנו נחש:



אע"פ שבארנו שהתלמיד ואפילו הורשה אין לו להורות במקום רבו לענין הפרשת איסור מיהא צריך לגלות דעתו מהרה כדי שיפרוש הלה מאיסורו שכל שיש שם חלול השם אין חולקין כבוד לרב אלא שמ"מ ראוי לו שלא לומר כן במוחלט אלא דרך שאלה כלומר היאך אתה עושה דבר זה והלא דבר זה יש בה איסור וכיוצא בזה מעשה בר' חייא שראה כהן בבית הקברות ואמר לו ולאו בן איש פלוני כהן אתה כלומר שהיה רוצה להפרישו אע"פ שהיה במקומו של רבינו הקדוש עד שהודיעו שבן גרושה היה ולא סוף דבר באיסור תורה אלא אף באיסור חכמים שהרי בתלמוד המערב ספרו במעשה זה שלא בבית הקברות היה אלא שראהו עומד בעכו בחציה שהוא חוצה לארץ והרי ארץ העמים אין טומאתה אלא מדברי סופרים:



יש רשות לראש גולה או לנשיא להרשות אחד מן החכמים אף להרשות אחרים מעצמן והוא שאמרו אמר ליה ר' יוחנן לרב שמן הרי אתה ברשותינו וכו' והרי ר' יוחנן לא נשיא היה אלא שנתנו לו רשות להרשות מי שירצה במקומם וכן כל כיוצא בזה ויש מי שכתב שראש הישיבה דינו כנשיא לענין זה:



כבר ביארנו ששנים שדנו אין דיניהם דין וכן ביארנו שיש מן הפוסקים חולקין בה לומר שדיניהם דין אלא שנקראין בית דין חצוף ר"ל עזי פנים מלשון חוצפא יסגי וי"מ לשון גלוי כלומר שאם חולקין צריך להוסיף עוד אחד מן השוק מ"מ אף לדעת זה דווקא שישבו מתחלה על דעת שנים אבל אם ישבו על דעת שלשה ונסתלק האחד וגמרוהו השנים אינו דין מעתה בית דין של שלשה שנחלקו שנים אומרים כך ואחד אומר כך הולכין אחר השנים אבל אם אמר אחד כך ואחד כך ואחד אומר איני יודע או אפילו הסכימו השנים לדעת אחת ושלישי אומר איני יודע צריך להוסיף עוד שנים והולכין בהן אחר הרוב שהרי על דעת שלשה ישבו והרי נגמר הדין בשלשה ואם היה מחצה על מחצה ואחד אומר איני יודע מוסיפין שנים שנים עד שבעים ואחד ומשם ואילך אין מוסיפין אלא מעמידין את הממון בחזקת בעליו הא מ"מ כל שהוסיפו עד חמשה הולכין אחר הרוב אפילו אמרו האחרים איני יודע וי"א שאם ישבו תחלה על דעת חמשה אפילו רוב מזכין או מחייבין כל שאמרו האחרים איני יודע יוסיפו אע"פ שנשארו שלשה הואיל וישבו על דעת חמשה וי"א כן אף באחד שאמר איני יודע וכן כתבוה חכמי הדורות שלפנינו ולא יראה לי כן ומ"מ אף הם מודים שאם אחר שהוסיפו שנים אמר אחד איני יודע הואיל ונשארו חמשה אין מוסיפין עוד ומ"מ דין תוספת זה בין בדיני ממונות בין בדיני נפשות יתבאר ענינו יותר במקומות שבמסכתא זו:



מאחר שבארנו ששנים שדנו אין דיניהם דין הרי בעלי דין יכולין לחזור בהם אף בלא טעות ומ"מ דווקא בשלא קבלום עליהם בעלי דין אבל אם קבלום עליהם אין יכולים לחזור כמו שיתבאר:





יד רמ"ה

ואבעית אימא האי דקרי ליה הכי על שום חכמתו דהוה חכים טפי כדכתיב אמר לחכמה אחותי את. ודייקינן מאי טעמא לא יהב ליה רשותא לרב למשרא בוכרי אילימא משום דלא חכים הא תרצת על שום חכמתו אלמא חכים טפי אלא משום דלא פקיע במומיה להכיר איזה מום קבוע ואיזהו מום עובר והא מילתא לא בגמ' תליא מילתא ולא בסברא תליא אלא בשימושא וזריזותא תליא מילתא והא אמר רב ח"י חדשי' גדלתי כו' אלא היינו טעמא דאמר ליה אל יתיר לחלוק לו כבוד לרבה כדי שינהגו בו כבוד בבבל דאלו לרב בלאו הכי נמי הוה נהיגי ביה כבוד משום חכמתו:



ואיבעית אימא האי דקאמר ליה אל יתיר משום ההיא מלתא גופה דאמרה דהוה רב פקיע במומי טפי משאר אינשי הוא דעבד הכי דחייש דילמא הוה שרי מומא דלא ידעי אינשי קביעותא ואתו לדמויי ליה מומא דלית ביה כי הך קביעותא וסברי קבוע הוא ואתו למשרא מום עובר. ודייקינן למה לי למישקל רשותא להוראה אי גמיר לורי בלא משקל רשותא בשלמא לענין דינא אע"ג דמומחה הוה אהניא ליה רשותא לאיפטורי היכא דקבליה עליה חד מבעלי דינין ולא קבליה האיך אלא לענין הוראה למה רשותא אי לחייבא דאסר דבר המותר כדתנן דן את הדין כיון דמומתה הוא פטור וכדרבי טרפון (לקמן סנהדרין ל"ג.) והכא לא שייך למימר דאהני ליה להיכא דלא קבלוה עלייהו דאם כן למה ליה לאורויי להו כלל ומהדרינן משום מעשה שהיה דתניא פעם אחת הלך רבי למקום אחד וראה בני אדם מגבלין וכו' כלומר שלשין עיסותיהן בטומאה ואאוכלין חוליהן בטהרה קאי דסברי דעיסה לא מקבלה טומאה אמר להם מפני מה אתם מגבלין עיסותיכם בטומאה והלא המים שבעיסה מכשירין את העיסה לקבל טומאה כדכתיב וכי יתן מים על זרע וגו' ואמרו לו תלמיד אחד בא לכאן והורה לנו מי בצעים אין מכשירין את האוכלין לקבל טומאה ואנו במי בצעים אנו לשין הילכך לא מקבלא עיסה טומאה פי' מי בצעים בצעי המים שנקוין ממי הגשמים ואינן מים חיים כדכתיב (יחזקאל מ״ז:י״א) בצאתיו וגבאיו ואותו תלמיד מי בצים דרש להם שהוא חלבון וחלמון של בצים ומהאי טעמא לא מכשרי משום דאית להו שם לווי והכי איתא בת"כ אשר יבא עליו מים אין לי אלא מים מנין לרבות יין ושמן וחלב והטל והדבש ת"ל כל משקה אשר ישתה אי כל משקה יכול שאני מרבה מי תותים ומי רמונים ומי בצים ת"ל מים ומה ראית לרבות את אלו ולהוציא את אלו מרבה אני יין ושמן וחלב והטל והדבש שאין להם שם לווי ומוציא אני מי תותים ומי רמונים ומי בצים שיש להם שם לווי ואותו תלמיד מי בצים דרש להם כדאמרן ולפי שלא היה לשונו פתוח לא הבין את דבריו והיו סבורין דמי בצעים דרש להם. וי"ל שהיו סבורין דמי בצים דרש להם בלא עי"ן בחיר"ק תחת הבי"ת וצד"י דגושה כדכתיב (איוב ח׳:י״א) היגאה גומא בלא ביצה והוי פי' בצעים קרמיו' וטעו בהא דתנן כלומר בהאי דסברי דמי בצעים דרש להו משום דטעו בטעמא דהא מתני' מי קרמיון ומי פגת נהרות הן ופסולין למי חטאת מפני שהן מי בצעים אינהו סבור מדלגבי חטאת פסילי דבעינן מים וליכא אכשורי נמי לא מכשרי דלענין אכשורי נמי בעינן מים ולא היא התם לגבי חטאת לאו ממים אימעיטו להו אלא ממים חיים אימעיטו דכתיב ונתן עליו מים חיים אל כלי ומי בצעים לאו מים חיים נינהו אבל לענין אכשורי כל מיא נמי מכשר:



אמר רבי אמי באותה שעה גזרו תלמיד אל יורה אפילו שלא במקום רבו אלא א"כ נטל רשות מרבו לדקדק אחריו אם חכם הוא ואם לשונו פתוח כדי שלא יטעו השומעים את דבריו:



תנחום בריה דרב אמי איקלע לחתר ודרש להו מותר ללתות חטים בפסח כלומר לשרותן במעט מים בפסח ולכותשן במכתשת מיד קודם שיבואו לידי חימוץ אמרו ליה ולאו רבי מני דמן צור איכא הכא ורביה הוה ותניא תלמיד אל יורה הלכה בפני רבו אא"כ רחוק ממנו ג' פרסאות כנגד מחנה ישראל דכתיב ויחנו על הירדן מבית הישימות ואמרי' בעירובין וביומא אמר רבה בר בר חנה לדילי חזי ליה ההוא דוכתא והוי תלתא פרסי וכתיב והיה כל מבקש השם יצא אל אהל מועד אשר מחוץ למחנה אלמא כל מאן דהוה בעי מילתא מהאי גיסא הוה אזיל לגבי משה דהוה קאי לאידך גיסא ואע"ג דהוה איכא בי מיצעי כמה אינשי דילפי ממשה רבינו משום דלא הוה להו רשותא לאורויי הלכה במקום רבן אמר להו לא הוה ידענא דהכא הוה. איכא למימר דהאי מעשה קודם גזירה הוה אבל לאחר גזירה אפילו שלא במקום רבו לא עד שיטול רשות מרבו ואיבעית תימא תנחום רשותא הוה נקיט מרביה ואפ"ה במקום רבו לא:



רבי חזייה לההוא גברא כו' לנוסחי דילן דאמרי לה בשם ר' איכא למימר דכי אייתינן ליה הכא משום סירכא דההיא מתני' דתניא פעם אחת הלך רבי למקום אחד. וכתב רבינו שלמה דבירושלמי מייתי ליה להאי עובדא דבית הקברות בשם רבי ובעכו היו שני מעשיות הללו מפני שעכו עומדת על תחום ארץ ישראל כדאמרינן בגיטין פ"א ויש בה ארץ ישראל ויש בה ארץ העמים וראה רבי מקצת העיר שהוא בגבול ארץ ישראל שהיו מגבלין עיסותיהן בטומאה ותמה עד שאמרו לו תלמיד אחד בא לכאן כו' וחזר וראה אותו כהן עומד במקצת העיר שהיא לגבול ארץ העמים אמר לו וארץ העמים שגזרו עליה טומאה כבית הקברות האתה בין איש פלוני כהן ולכך נשנו שני המעשיות הללו זה אצל זה ואית נוסחי דאית בהו רבי חייא חזייה ההוא גברא כו' והא קמ"ל דאע"ג דהוה באתריה דרבי דהוה רביה לענין אפרושי מאיסורא שרי כדאמרינן בהדר עם הנכרי ואיכא דגרסי ליה להאי מעשה בשם רבי וקא אמרי דאיידי דאיירי לעיל במעשה דחזי ביה דחדוש דהוו מגבלין עיסותיהן בטומאה אייתי נמי האי מעשה והאי פירושא מסתבר לדילי טפי מהנך קמאי:



ואמרינן משקל רשותא לפלגא כלומר לחצאין כגון רב שנתנו לו רשות לדון ולא להתיר בכורות הא קאמרי' דמהני על תנאי מאי כגון עד זמן פלוני מי מהני לגו זימניה או לא מי אמרינן לפלגא הוא דמהני דלההוא אנפי דיהבי ליה רשותא לא שדו ביה תנאה אבל על תנאי לא מהני או דילמא לא שנא ופשיטנא דמהני מדאמר ליה רבי יוחנן לרב שמן תלמידיה כשהיה הולך מאתו הרי אתה דן ומורה ברשותנו עד שתבא אצלנו ואע"ג דרבי יוחנן לאו נשיאה הוה דלא הוה מהניא רשותיה לאיפטורי מתשלומין איהו נמי כי יהיב ליה רשותא לאו לאיפטורי מתשלומין יהיב ליה רשותא אלא משום תקנתא דרבי דקתני לעיל באותה שעה אמרו תלמיד אל יורה אפילו שלא בפני רבו אלא אם כן נטל רשות מרבו ואמטול הכי אצטריך רב שמן למשקל רשותא מר' יוחנן רביה וה"ה נמי במאן דשקיל רשותא מבי ריש גלותא דאי יהבי ליה על תנאי מהניא ליה בגו זימניה דאידי ואידי חד טעמא הוא:



גופא אמר שמואל שני הדיוטות שדנו דיניהן דין כו' כדפירשית בריש פרקין ואותיבניה מיהא דתנן אפילו שנים מזכין או שנים מחייבין ואחד אומר איני יודע מוסיפי' הדיינים אם איתא דשנים שדנו דיני ממונות דיניהן דין נהי נמי דההוא שלישי שאמר איני יודע כמאן דליתיה דמי להוי הנך תרי כשנים שדנו ומפרקינן התם מעיקרא אדעתא דתלתא יתבי כלומר הדיינין לא קבלו עליהן לדון אלא בשלשה וכי אמר חד מינייהו איני יודע הוה ליה כמאן דליתיה מעיקרא והוו להו כמאן דנחית אדעתא דבי תלתא ואשתכח דלא הוו אלא תרי דאיעקר ליה קבעיהו דאדעתא דהכי לא יתבי אבל היכא דנחית מעיקרא אדעתא דתרי גלי אדעתיהו דניחא להו למידן בתרי בדין תורה ולפיכך דיניהן דין ואיכא לפרושי דטעמא דמילתא משום בעלי דינין הוא דכיון דיתבי דייני אדעתא דבי תלתא מעיקרא ואשתכח דליכא אלא בתרי יוסיפו הדיינין דמצי חד מבעלי דיינין למימר אנא אדעתא דבי תלתא נחתי ואלו היכא דיתבי דייני מעיקרא אדעתא דתרי סבור בעלי דינין וקבול ולפיכך דיניהן דין דהא ודאי ליכא לאוקמוה בדקבלונהו עלייהו בעלי דינין דאם כן אפילו ר' אבהו מודי כדמפרש השתא לקמן:



 תו אותיבנ' לשמואל מהא דתניא רשב"ג אומר שנים שדנו בעלי דינין יכולין לחזור בהן ואף על פי שהוציאו מזה ממון ונתנו לזה ודלא כשמואל ושנים שעשו פשרה אין בעלי דינין יכולין לחזור בהן בזמן שהוציאו מזה ממון ונתנו לזה שהרי נתרצו בעלי דינין ועל פיהן נעשה הדבר ואע"ג דלא קנו מיניהו דכי צריך קנין היכא דלא משך אבל משך לא בעי קנין דאי בעי קנין מאי יפה כח הפשרה מכח הדין גבי דין נמי כי קנו מיניה לא מצי למיהדר מ"מ קשיא לשמואל ואסיקנא קסבר שמואל פליגי רבנן עליה דרשב"ג ואיהו דאמר כרבנן ור' אבהו אמר ל"פ ודברי הכל אין דיניהן דין והוא דלא הוי חד מיניהו מומחה ולא נקיט רשותא מבי ריש גלותא:





מהרש"א - חידושי הלכות

בד"ה רבי חזייה כו' מי שלק ביצים קאמר עכ"ל דלפי אותה גירסא לא טעי כלל במי בצעים אלא דקא"ל מי ביצים דהיינו ביצים ממש ואינהו סברי המים שבשלו בהן הביצים וק"ל:


בד"ה שנים שדנו כו' הא דנקט שנים משום כו' עכ"ל ק"ק דאמאי לא נימא הכי דאפילו חד נמי ולכך נקט שנים כי היכי דליהוי סהדי עליה דכה"ג אמרינן לקמן גבי פשרה וי"ל דלדברי המקשה דבעי למימר דחכ"א פשרה ביחיד משום דמקיש פשרה לדין וקסבר כשמואל דדין בשנים ואכתי לא אסיק אדעתיה למימר תרי כי היכי דלהוי עליה סהדי ע"כ הא דנקט שמואל ב' לאו מההוא טעמא הוא אלא לרבותא דאפילו ב' הוה ב"ד חצוף וק"ל:





מהר"ם

תוס' ד"ה אא"כ רחוק ממנו וכו' והא דאמר פרק הדר אפילו ביעתא בכותחא וכו' התם בפניו ממש איירי וכו' בסמוך בדבור זה משמע דסבירא להו להתוספות דהא דקאמר התם רב חסדא אורי בכפרי בשני דרב הונא בחוץ מג' פרסאות איירי והא דכתבו וליכא למימר דהכא בתלמיד חבר ולכך שרי נמי לחוץ מג' פרסאות כמו רב חסדא דהתם וכו' משמע דרב חסדא איירי בחוץ מג' פרסאות א"כ לא הוו צריכין התוס' לאוקמי הא דקאמר אפי' ביעתא בכותחא בעי מיניה מרב חסדא ולא אורי לפניו ממש אלא היה יכול לאוקמי בתוך ג' פרסאות והא דאורי בכפרא איירי בחוץ מג' פרסאות ונ"ל דהא דכתבו התוספות התם בפניו ממש איירי לאו דוקא אלא ר"ל תוך ג' פרסאות דכל תוך ג' פרסאות חשוב בפניו כמ"ש התוס' בסוף דבור זה וק"ל:





מהר"ם שיף

גמ' איבעית אימא משום הא גופיה כו'.   ויוסיף דעת יוסיף מכאוב: 


בתוס' בד"ה אא"כ כו'   התם בפניו ממש איירי [עיין מהר"ם].   עיין באורך בשו"ת מהרי"ק שהאריך מאד בהתוספות ושמעתתא הלזה: 


בתוס' בד"ה רבי חזיי' כו'   ולעיל נמי גריס ואינהו כו' שלק ביצים.   ולפי"ז וטעו נמי בהאי [דשם מי בצעים הוא] מלתא באפי נפשיה היא: 


בתוס' בד"ה שנים שדנו כו'  .   לא רצו לומר דנקיט שנים כי היכי דליהוי סהדי [כדקאמר תלמודא לקמן ע"א לענין פשרה] דהא בדיעבד קאיירינן והול"ל אחד שדן משא"כ לקמן דנקיט לכתחלה פשרה בשנים [שפיר קאמר תלמודא לקמן דה"ה חד נמי רק משום עצה טובה כי היכי דליהוי סהדי]. וא"ל לשיבוש משום ה"א דלא ידע אכתי סברת כי היכי דליהוי סהדי כו' [עיין במהרש"א]: 


בתוס' בד"ה יפה כח פשרה כמו שרגילין לעשות הדין כו'  .   קשה קצת מאי פריך מרשב"ג הא שמואל איירי ע"כ בלא קיבלוהו ולכוף כשאינו רוצה לציית דין כלל וכמ"ש התוס' לעיל [סנהדרין ה ע"א בד"ה דן אפילו יחידי] דבציית אינו יכול לכופו ודרשב"ג ע"כ ברוצה להיות ציית דין דאז אפילו בפני אחרים רשאי לבא כ"ש באומרו לבא לפני שלשה דהיינו כמו שרגילין דהיינו עוד נוסף לאלו השנים דומיא דפשרה. וכ"ת דשמואל נמי איירי בהאי גוונא וכמ"ש האשר"י [דשמואל נמי בציית דין איירי אלא דאוקי לה בגוונא אחרינא ע"ש] א"כ קשה מאי מקשה מיוסיפו הדיינים דלמא התם איירי מלכוף דומיא דמשנה [דידן דקתני דיני ממונות בשלשה דאיירי מלכוף] ואי משמע ליה דאיירי [הך דיוסיפו הדיינים] בכל גוונא הא ודאי בקיבלוהו לא איירי. וכי תימא חלוקה ג' כמ"ש הרא"ש כמו שנקראים דיינים מן התורה [ט] דמקשה שפיר אשמואל דלדידיה סגי מדאורייתא באחד ואף דאיירי [רשב"ג] בציית דין מ"מ פריך שפיר דסוף סוף ש"מ דדיינים מן התורה מיקרי שלשה. דא"כ גם לר' אבהו תקשי דליבעי מומחין וכ"ת ה"נ קאמר שלשה מומחין. א"כ ליחשב נמי יפה כח הדין דדין במומחין ופשרה בהדיוטות מיהו י"ל דז"א כיון שרוצה דוקא כמו שנקראים דיינים מן התורה דהיינו מומחין הוי כאלו רוצה להיות ציית דין וכרוצה לדון בעיר אחרת דהא רבנן תקנו דג' הדיוטות יכולין לכופו. (עה"ג) וי"ל דאמר כמו שרגילין [כתירוץ התוס'. ומ"מ פריך אשמואל אף דאיירי בלכוף] דאם יכולין לכוף א"כ ב' מיקרי דיינים וכוונתו לדון כמו שרגילין בעלמא מה שיקראו דיינים ודו"ק:





רש"ש

תד"ה אלא. ולכך שרי חוץ לש"פ כו'. כצ"ל:



בא"ד ומשמע התם כו'. כצ"ל:



תד"ה יפה. ונראה כו' כמו שרגילין לעשות הדין. הן אף לשמואל אין רגילין לעשות הדין בפחות מג' כדתנן ד"מ בשלשה אלא דלדידיה דאף בע"כ דיניהם דין כמש"כ התוס' לעיל ע"א ד"ה דן א"כ דל קבלתם מהכא והוה כבע"כ דגם כן דיניהם דין:





גליון הש"ס - רבי עקיבא איגר

תוס' ד"ה יפה כו' תימה. עיין טורי אבן מגילה דף ח ע"ב ד"ה אין בין:





ערוך לנר

בגמרא והאמר רב י"ח חדשים: ק"ק דלמא היה זה אחר שנסמך מרבי וכיון דלא נתן לו רבי רשות להתיר בכורות מדלא בקיאי במומי הלך אצל הרועה. וי"ל דמדקאמר גדלתי אצל הרועה ולא אמר ישבתי או שהיתי משמע שאז עדיין קטן היה שעליו שייך לשון גידול:



וטעו נמי בהא: ק"ק למה צריך לזה וכי לא מיושב טעותם במה שאמר התלמיד ועוד דזה סתירה למה דקאמר דלכך תקנו דצריך ליטול רשות להורות למען ידקדק בלשונו משום מעשה שהיה שהרי לא משום דקדוק הלשון לבד טעו. ויש לומר דבזה רצה הגמרא לתרץ מה שהקשו התוס' תימה היאך טעו בין ביצים לבצעים לכן אמר שטעו נמי בהא. פרוש דבאמת אם לא שטעו נמי מכח דברי המשנה לא היו טועים ע"י דברי התלמיד אעפ"י שלא דייק בלשונו כ"כ דמהיכי תיתי לומר דמי בצעים לא יכשירו אבל אחר שהתלמיד לא דייק לומר בבירור לשון ביצים סברו דודאי בצעים רצה לומר כיון דמצאנו גם במשנה דלא נחשבו כמים אבל לתירוץ ר"ת קשה שאם טעו בין ביצים לבצעים היאך שייך שטעו נמי בהא שהרי במתניתן מי בצעים כתיב ומה ענין ביצים לבצעים:



ברש"י ד"ה כנגד מחנה ישראל. אע"ג דהמחנה ג' פרסאות הוי: א"ל הרי משה חנה במחנה לויה שהיה באמצע מחנה ישראל וא"כ מכל צד לא היה רק פרסה וחצי אל משה ולמה צריך לומר רבותא דמשה שאני די"ל שהרי הפסוק והיה כל מבקש ה' כתיב כשנטה משה אהלו הרחק מן המחנה. אבל אכתי צ"ע שהרי הרחק מן המחנה לא היה רק אלפים אמה כמש"כ רש"י בחומש שהוא שיעור מיל וא"כ כל מחנה ישראל היה תוך ג' פרסאות לאוהל משה חוץ מאשר חנו במיל האחרון והיו צריכים לבא למשה ומה קושיא ממשה ואולי דלרש"י הוקשה מדכתיב והיה כל מבקש ה' כל דייקא דמשמע כל מבקש מכל ישראל וגם הדרים במיל האחרון בכלל:





שערי תורת בבל

(ה ב) תנחום בריה דר' אמי איקלע לחתר וכו'.—הנה המקום "חתר" לא נזכר עוד בשום מקום, וגם רושמי המקומות שבא"י אמרו לא בי היא*ואף כי בה"ג הל' פסח ובשו"ת מהרי"ק סי' קסז העתיקו "איקלע להתם" נראה שט"ס בהם. [להתם ־ גם בכ"י פלורנץ ומנוה"מ דפוס קושטא.]. ומה שנפלא עוד, כי גם שמות האנשים "תנחום בריה דר' אמי ור' מני דמן צור" לא נמצא עוד בתלמודים ומדרשות. והנה מעשה כעין זה יש בירושלמי גיטין פ"א ה"ב [מג ע"ג] ובויק"ר (פ"כ ו): "ר' תנחום בר ירמיה הוה בחפר והוון שאלון ליה והוא מורה. א"ל ולא כן אולפן רבי שאסור לתלמיד להורות הלכה לפני רבו עד שיהא רחוק ממנו שנים עשר מיל כמחנה ישראל והא ר' מנא רבך יתיב בציפורין אמר לון ייתי עלי דלא ידעית". ולפ"ז ברור, שכאן ט"ס וצ"ל: חפר במקום חתר, והיא גת החפר (מ"ב יד כה), והיא קרובה לציפורי במזרחית דרומית, כ"ש בס' תבואות הארץ פ"ג, שהיא בערך שעה אחת מציפורי. וגם בב"ר סוף פר' צ"ח מכנים את גת החפר "גובבתא דצפורין" מפני סמיכתה לצפורי, ועוד בקה"ר פ"ט י"ד איתא בפטירת רבי "ואזל קלא דקרעון לגובבתא מהלך תלתא מילין", ומזה נדע שרק ג' מילין היה בין ציפורי לחפר.


וכן יש להגיה כאן "תנחום בריה דר' ירמיה" (במקום "אמי"), ור' תנחום בריה דר' ירמיה מצוי הרבה בירושלמי, והיה תלמיד לר' מנא בריה דר' יונה.


וכן יש להגיה כאן "ר' מני דמן צפורי" (במקום "צור"), והוא ר' מנא בריה דר' יונה, והוא סתם ר' מנא בירושלמי ולפעמים גם סתם ר' מני בבבלי*עי' זבחים ט א, ואותו ענין ישנו גם בירוש' פסח' פ"ה ה"ב (ע"ש ומ"ש לעיל ד ב). ועוד במגלה כט סע"ב: "א"ר מני כוותיה דר' יצחק נפחא מסתברא וכו' א"ר אבין כוותיה דרב דימי מסתברא". וגם בירושלמי בן־מחלוקתו של ר' מנא זה הוא ר' אבין (עי' לדוגמא ביבמות פ"ט ה"ה: א"ר מנא לר' אבין שתוק ויפה הוא לך. ועוד במו"ק פ"ג רה"ז).. ובמקום אחר*[עי' מ"ש להלן בהשגותיו על סה"ד ע' ר' מונא וע' ר' מנא.] הוכחנו, שמלבד ר' מנא בנו של ר' יונה יש בבבלי עוד "ר' מני" אחד סתם קדמון, ור' אסי היה תלמידו. עי' קידושין יג א, ואותו ענין בירושלמי עירובין פ"ו ה"ג: ר' יסא בשם ר' מנא בר תנחום, וכפי הנודע "ר' יסא" דירושלמי הוא עצמו "ר' אסי" דבבלי. ומוכח שר' מני סתם הקדמון דבבלי הוא ר' מנא בר תנחום דירושלמי.


ודע שבאותו ענין בירושלמי שביעית פ"ו ה"א הנוסח "ר' תנחום בר חייא" (במקום "ר' תנחום בר ירמיה" שבירושלמי גטין ובויק"ר), והוא ט"ס, שר' תנחום בר חייא היה מוקדם לר' מנא. ומצינו בירושלמי ברכות פ"ה ה"א, שר' יונה (אבי ר' מנא) אמר בשם ר' תנחום ב"ר חייא (והנה בסה"ד הביא ענין זה שלש פעמים בר' תנחום בר אמי ור' תנחום בר ירמיה ור' תנחום ב"ר חייא, וכבר הוכחנו שבשתים מהן ט"ס).


(ה ב רש"י) ד"ה כנגד מחנה ישראל וכו' אע"ג שהמחנה שלש פרסאות ואתו לגבי משה וכו'.—פי' דכתיב באהל משה "הרחק מן המחנה" (שמ' לג ז), ופירש רש"י שם (ע"פ שהש"ר פ"ב ט"ז): הרחק אלפים אמה.





רשימת שיעורים - הגרי"ד סולובייצ'יק

תוס' ד"ה אי גמיר למה ליה רשותא למישקל. וז"ל הא דלא משני לענין ליפטר דבפרק אחד דיני ממונות (לקמן דף לג.) מוכח שצריך רשות ליפטר באיסור והיתר משום דאי ליפטר גרידא לא היה צריך למישקל רשותא בתרתי בהוראות ודין דבחד מינייהו סגי דהוי בכלל כל דבר שמתחייב לשלם עכ"ל.
ונראה בביאור דבריהם דס"ל דמאחר שנטל רשות לדון דיני ממונות תו לא בעי ליטול רשות להורות באיסור והיתר, דרשות לדון היינו רשות לפסוק את הדין ולהרשיע את הגברא, משא"כ באיסור והיתר דחל רק חלות שם הוראה בלבד, ולכן אם נטל רשות לדון נכלל בזה נמי דיש לו כח להורות הוראה באיסור והיתר. אמנם עיין בחידושי הר"ן (ד"ה יורה יורה) שכתב בשם הרמב"ן וז"ל שקודם ששאלו לרבי על ההוראה כבר אמר ידון ידון ויש במשמע שיהא דן כל הדיינין אפילו דיני קנסות וזו היא עיקר הסמיכה כדאמרינן בפירקין דלקמן דקרו ליה רבי ויהבו ליה רשותא למידן דיני קנסות ומאחר שהיה סמוך לא היה צריך ליטול רשות על פטור תשלומין לא לענין הוראה ולא לשום דבר אחר וכו' עכ"ל. והרמב"ן אזיל לשיטתו דמי שסמוך פטור מתשלומין כשטעה (עיין בר"ן דף ה. ד"ה ואם היה מומחה לרבים). והר"ן (שם) כתב בשם הר"ר דוד בונפי"ר שיחיד מומחה היודע הדינין כשר מה"ת להורות ופטור מן התשלומין, ומשום הכי קא מקשו אי דגמיר והוא דיין שכשר מה"ת להורות למה ליה למישקל רשותא מהנשיא לפוטרו מתשלומין, והרי מאחר שכשר להורות הריהו פטור מעצמו מן התשלומין. והנה שיטת הרמב"ם (פ"ד מהל' סנה' ה"ח) היא דחלה חלות שם סמיכה לאיסור והיתר. ולכאורה לשיטתו א"א לפרש שאלת הגמ' כהרמב"ן וכרבינו דוד שפירשו דהגמ' מקשה ל"ל ליטול רשות כדי ליפטר מתשלומין בהוראת איסור והיתר והרי מאחר שהיה סמוך או יחיד מומחה הריהו פטור מתשלומין בלי נטילת רשות, דלהרמב"ם י"ל דנטל רשות כדי שיהא סמוך לענין איסור והיתר ולא לגבי פטור תשלומין. ולפי"ז נראה דהרמב"ם יפרש את קושיית הגמ' כפירוש התוס' דהגמ' מקשה למה ליה ליטול רשות בין בד"מ ובין באיסור והיתר, וכ"כ הלח"מ (פ"ד מהל' סנה' ה"ח).
גמ'. תנא באותה שעה גזרו תלמיד אל יורה אא"כ נוטל רשות מרבו.
ומבואר דחז"ל תיקנו שתלמיד אל יורה אפילו באיסור והיתר אלא א"כ נטל רשות מרבו להורות. ולכאורה מכאן יש סמך לשיטת הרמב"ם שסובר דחל חלות שם סמיכה באיסור והיתר. ואילו לפי שאר הראשונים (עיין בחידושי הר"ן דף ה. ד"ה יורה יורה בשם הר"ר דוד בונפי"ר ז"ל41) דס"ל דבאיסור והיתר לא חל סמיכה דלא הוי חלות שם פסק והוראה ואינו אלא כמראה מקום וגילוי מילתא בלבד י"ל דאפ"ה חכמים תיקנו שתלמיד אל יורה אף באיסור והיתר אא"כ נטל רשות מרבו.
והנה עיין ברמב"ם (פ"ה מהל' תלמוד תורה ה"ג) שהביא את הדין דתלמיד אל יורה אא"כ נטל רשות מרבו בהדי הלכות כבוד רבו, ומשמע דיסוד הדין שתלמיד אל יורה אא"כ נטל רשות מרבו הוא מהלכות כבוד רבו. ולפי"ז נראה דהא דיכול תלמיד להורות כשנטל רשות מרבו היינו משום דנטילת רשות מהוה מחילה של הרב על כבודו. ויש להביא ראייה לזה ממש"כ הרמב"ם (שם) וז"ל היה בינו ובין רבו שנים עשר מיל ושאל לו אדם דבר הלכה מותר להשיב, ולהפריש מן האיסור אפילו בפני רבו מותר להורות וכו' ואע"פ שלא נתן לו רבו רשות שכל מקום שיש חילול השם אין חולקין כבוד לרב. במה דברים אמורים בדבר שנקרה נקרה אבל לקבוע עצמו להוראה ולישב ולהורות לכל שואל אפילו הוא בסוף העולם ורבו בסוף העולם אסור לו להורות עד שימות רבו אלא א"כ נטל רשות מרבו. ולא כל מי שמת רבו מותר לו לישב ולהורות בתורה אלא א"כ היה תלמיד שהגיע להוראה עכ"ל. ומבואר דיסוד הדין שתלמיד אל יורה אא"כ נטל רשות מרבו הוא משום כבוד הרב ולכן להפריש מאיסורא מותר להורות דבמקום חילול ה' אין חולקין כבוד לרב. וכן יש לדייק מסו"ד הרמב"ם שכתב דלאחר מיתת הרב תלמיד שהגיע להוראה יכול להורות אפילו אם לא נטל רשות מרבו, וי"ל דהטעם בזה הוא דמאחר שמת רבו תו ליכא איסור להורות מפאת כבוד רבו, ולכן כל תלמיד שהגיע להוראה יכול להורות. ומלשון הגמ' "תלמיד אל יורה אא"כ נטל רשות מרבו" נמי משמע דיסוד הדין הוא מפאת כבוד רבו ולכן יש דין מסוים דתלמיד אל יורה אא"כ נטל רשות מרבו דהוי הלכה בין רב ותלמיד.
אמנם יתכן לומר דיסוד הדין דתלמיד אל יורה אא"כ נטל רשות מרבו אינו מדין כבוד רבו אלא משום דיש לחשוש לטעות, דשמא התלמיד יטעה בהוראה או שמא לא יבינו השומעין את דבריו, ונטילת רשות הוי כמו קבלה דשוחט ובודק, דהוי רק גילוי מילתא שהשו"ב יודע את ההלכות והוא ראוי לפסוק את ההלכה בעצמו באופן ברור שלא יטעו השומעין בדבריו. ולכאורה יתכן דנפ"מ בזה האם צריך ליטול רשות מכל רבותיו או דסגי בנטילת רשות מרב א' מרבותיו, דאי נימא דנטילת רשות הוא דין בכבוד רבו יתכן שצריך ליטול רשות מכל רבותיו. משא"כ אי הוי דין משום טעות אזי י"ל דסגי בנטילת רשות מרב אחד. ועוד י"ל דנפ"מ בזה אי מועיל נטילת רשות מחכם שאינו רבו, דאם יסוד דין נטילת רשות הוא משום כבוד רבו אזי נטילת רשות מחכם שאינו רבו לא יועיל. משא"כ אם הטעם הוא משום טעות י"ל דנטילת רשות מחכם שאינו רבו מועיל. ועוד נפ"מ אם צריך ליטול רשות מרב אחר לאחר מיתת רבו, דאם יסוד הדין הוא משום טעות אזי חייב ליטול רשות מרב אחר, משא"כ אם יסוד הדין הוא משום כבוד רבו א"צ דלאחר שמת רבו מותר להורות אם הוא תלמיד שהגיע להוראה.
והנה מדברי הרמב"ם (פ"ה מהל' ת"ת ה"ג) משמע דנטילת רשות מועיל להתיר לתלמיד להורות בתוך ג' פרסאות ואפילו לקבוע מדרש להורות באופן קבוע, אבל להורות בדרך מקרה מחוץ לג' פרסאות לא בעינן נטילת רשות כלל. ולכאורה סברתו היא דיסוד האיסור הוא משום כבוד רבו, ואם מורה בדרך מקרה מחוץ לג' פרסאות אין בזה פגיעה בכבוד הרב ולכן א"צ נטילת רשות, משא"כ כשמורה תוך ג' פרסאות הוי חסרון בכבוד רבו ובעי רשות. אמנם אם נטל רשות מרבו אזי מותר להורות תוך ג' פרסאות אף באופן קבוע, משום דנטילת רשות מהוה מחילה, והרב שמחל על כבודו – כבודו מחול. אמנם תוס' (ד"ה אלא א"כ רחוק ממנו) ס"ל דבלא נטל רשות אסור להורות אפילו חוץ לג' פרסאות, ונטילת רשות מועיל להתירו להורות מחוץ לג' פרסאות בין באופן עראי ובין בקביעות. ולכאורה שיטתם צ"ע, דהרי קיי"ל דהרב שמחל על כבודו כבודו מחול, וא"כ אמאי לא מהני נטילת רשות להתיר להורות אף בתוך ג' פרסאות. וי"ל דתוס' ס"ל דיסוד דין נטילת רשות אינו מפאת כבוד רבו אלא משום טעות, ומשו"ה ס"ל דאסור להורות בתוך ג' פרסאות ואינו מועיל נטילת רשות דבתוך ג' פרסאות ממקום רבו יש לחשוש לטעות. וכמו כן אינו יכול להורות באופן ארעי תוך ג' פרסאות דיש לחשוש לטעות.
ועוד י"ל דהרמב"ם סובר כשיטת התוס' דנטילת רשות לא מהני בתוך ג' פרסאות, ואף להוראה בדרך מקרה מחוץ לג' פרסאות בעי נטילת רשות. ומש"כ הרמב"ם דלקבוע מדרש בעי רשות ר"ל דאע"פ שנטל התלמיד רשות להורות, כדי לקבוע מדרש ולהורות בדרך קביעות הריהו צריך רשות מיוחדת לזה, שיהיה יכול לקבוע ישיבה לעצמו. ולפי"ז הרמב"ם מחמיר דס"ל דהוראה בתורת קביעות צריכה רשות מיוחדת. ואילו לפי הפירוש הראשון שהעלנו בשיטת הרמב"ם, הרמב"ם מקיל וסובר דמחוץ לג' פרסאות לא בעינן נטילת רשות, ובתוך ג' פרסאות מועיל נטילת רשות בכל גווני ואף להורות בקביעות.
גמ'. איתביה רבא לרב נחמן אפילו שנים מזכין או שנים מחייבין ואחד אומר איני יודע יוסיפו הדיינין, ואי איתא להוי כשנים שדנו, שאני התם דמיעקרא אדעתא דתלתא יתיבי.
א) ונראה לבאר השקו"ט שבגמ', דהגמ' מקשה דמהא דאמרינן שנים שדנו דיניהם דין א"כ מוכח דדיני ממונות לא בעי חלות שם פסק דין של בית דין וסגי בחלות שם הוראה בעלמא כדין איסור והיתר, ובחלות שם הוראה בעלמא כמו באיסור והיתר ליכא דין מנין וחלות פסק בית דין, וא"כ מדוע צריך להוסיף הדיינין כשאחד אומר איני יודע דלמה אין השנים יכולים להורות בתורת הוראה בעלמא. והגמ' מתרצת ד"שאני התם דמעיקרא אדעתא דתלתא יתיבי" – כלומר דאע"פ שדנים דיני ממונות בב' וחל בדיני ממונות חלות שם הוראה בעלמא, מ"מ מאחר דמעיקרא אדעתא דתלתא יתיבי א"כ הרי נקבע שדין זה ידון בב"ד ואף לשמואל אי אפשר לדון דין זה בב', מכיון דכבר נקבע לידון בב"ד. משא"כ באיסור והיתר ליכא חלות שם פסק דין דב"ד והוי הוראה בעלמא.
ונראה דיש לפרש התירוץ של הגמ' בכמה אופנים: א) י"ל דמאחר שכבר נקבע הדין בשלשה והתחילו לדון בג' שוב אי אפשר לדון על תביעה זו בב', ודמי להא דקיי"ל דאע"פ שאין ב"ד נזקקין לפחות משוה פרוטה אם התחילו לדון על שו"פ גומרין את הדין אף על פחות משו"פ (עיין בב"מ נה: ובחו"מ ס' ו'). וכן אין ב"ד דנין בלילה אבל אם התחילו לדון ביום גומרים את הדין בלילה (סנה' לב:). וכמו"כ הכא י"ל דאע"פ שמעיקר הדין אליבא דשמואל דנין דיני ממונות בשנים, מ"מ מאחר שכבר הוקבע הדין בג' אי אפשר לדון אותו בב'. ונראה עוד דכשא' אומר איני יודע ומוסיפין הדיינין, אין זה חלות שם קביעות של ב"ד חדש של ה' דיינין חדשים, אלא דעדיין נחשב זה לקביעות של הב"ד הראשון, והדיינין הנוספים מצטרפים לב"ד הראשון שדנו בתחילה. דאי נימא דהוי חלות קביעות בפ"ע וכשאמרו הדיינין איני יודע נתבטלה קביעותם למה בעינן להוסיף דיינין ולדון בה' נימא דסגי בחלות שם הוראה ולא בעינן פסק דין של ב"ד, ויפסקו את הדין בב'. ועל כרחך מוכח דהקביעות הראשונה עדיין חלה, ולכן צריך להוסיף דיינין כדי שיחול פסק ב"ד.42 ב) י"ל דכיון שב"ד כבר נשאו ונתנו בדבר בתורת דין שוב אי אפשר לדיינין ההם לפסוק את הדין בתורת הוראת יחיד, דאין משא ומתן של ב"ד מצטרף להוראת יחיד. ומשום כך צריך להוסיף דיינין כדי שיצא פסק ב"ד, ואזי שפיר יצטרף המשא ומתן של הב"ד הראשון לפסק הדין של הב"ד החדש. ולכאורה לפי"ז אם אמר דיין א' איני יודע והחליטו הדיינין להורות בתורת חלות שם הוראה בלבד, יכולים הם לדון ולקיים משא ומתן עבור חלות שם הוראה ואז להורות את הדין מבלי להוסיף בדיינין. ג) י"ל דבב"ד של ג' אם אמר אחד מן הדיינין איני יודע אזי חל שם ספק על הב"ד כולו בנוגע לתביעה הזו, דהב"ד מסופק בדין תביעה זו, ולא רק שדיין זה שאמר איני יודע מסופק בדין, ולכן שוב אינם יכולים לפסוק את הדין בתורת הוראת יחיד, דאין יחיד יכול להורות בדבר שב"ד נסתפק בה, ומשום כך מוסיפין בדיינין.
והנה יש להסתפק מהו הדין בב"ד של ג' המורים הלכה באיסור והיתר וא' מהדיינין אמר איני יודע האם מוסיפין דיינין או"ד דהדיינין שאינם מסופקים יכולים להורות מאחר דבאיסור והיתר חל רק חלות שם הוראה בלבד ולא בעינן פסק דין. ולכאורה זה יהיה תלוי בהנ"ל, דלפי הביאור הראשון ד"אדעתא דתלתא יתיבו" ר"ל דמאחר שהתחילו לדון בב"ד צריך לגמור את הדין בב"ד י"ל דזה הוא דין בדיני ממונות בלבד, ולא באיסור והיתר. וכן לפי הביאור הב' דמוסיפין בדיינין כדי שהמשא ומתן של ב"ד יצטרף לפסק הדין, שאין משא ומתן של ב"ד מצטרף להוראת יחיד, י"ל דזה הוי הלכה מסוימת בדיני ממונות, דחל בהם דין משא ומתן של ב"ד, משא"כ באיסור והיתר דא"צ משא ומתן דסגי בחלות שם הוראה בלבד א"צ להוסיף בדיינין. אולם לפי הביאור הג' דלאחר שאמר א' מהדיינין שבב"ד איני יודע חל שם ספק על כל הב"ד ותו אינם יכולין לפסוק את הדין, י"ל דאף באיסור והיתר חל דין שמוסיפין בדיינין.
ב) עיין ברמב"ם (פ"ח מהל' סנה' ה"ב) וז"ל בית דין של שלשה שנחלקו שנים אומרים זכאי ואחד אומר חייב הרי זה זכאי וכו', אחד אומר זכאי ואחד אומר חייב ואחד אומר איני יודע או שאמרו שנים זכאי או חייב והשלישי אומר איני יודע יוסיפו הדיינין שנים, נמצאו חמשה נושאים ונותנים בדבר אמרו שלשה מהם זכאי ושנים אומרים חייב הרי זה זכאי וכו' אבל אם אמרו ארבעה זכאי או חייב ואחד אומר איני יודע או שאמרו שלשה זכאי ואחד חייב ואחד אמר איני יודע בין שהיה זה שאמר איני יודע הוא שאמר איני יודע בתחילה בין שאמר אחר הולכין אחר הרוב עכ"ל. ומבואר מדבריו דס"ל דהדיין שאמר איני יודע עדיין נחשב כחלק מהב"ד ועדיין מן המנין וכמש"כ "נמצא חמשה נושאים ונותנים בדבר". וכן מבואר ממש"כ דהדיין שאמר איני יודע יכול לשנות את דעתו ולהכריע לאחד מן הצדדים, וחזינן דהרמב"ם סובר שדיין שאמר איני יודע עדיין נחשב כחלק מהב"ד. ועיין בהשגת הראב"ד (שם) וז"ל א"א אני רואה בגמרא שאותו שאמר איני יודע אינו מן המנין, ואי אמר טעמא לא שמעינן ליה, נמצא לאחר שהוסיפו אינם אלא ארבעה וכו' ואם אמר אחד מהן איני יודע והשלשה שנים מזכין או מחייבין ואחד חולק לפי דבריו ילכו אחר הרוב שהרי נשאר שם ב"ד וכו' עכ"ל. והנה עיין ברמב"ם (פ"ט מהל' סנה' ה"ב) וז"ל סנהדרי קטנה שנחלקו בדיני נפשות שנים עשר אומרים זכאי ואחד עשר אומרים חייב הרי זה זכאי. שנים עשר אומרים חייב ואחד עשר אומרים זכאי או שאמרו אחד עשר זכאי ואחד עשר חייב ואחד אומר איני יודע אפילו עשרים ושנים מזכין או מחייבין והאחד אומר איני יודע יוסיפו שנים, זה שאמר איני יודע הרי הוא כמי שאינו שהרי אינו חוזר ומלמד חובה ונמצאו אחר התוספת ארבעה ועשרים חוץ מזה המסתפק עכ"ל. ומבואר דהרמב"ם סובר דהא דאמר רב אבהו (לקמן יז.) דהאי דקאמר איני יודע כמאן דליתא דמי ואי אמר טעמא לא שמעינן ליה, היינו רק לענין דיני נפשות, דבדיני נפשות ס"ל דלאחר שאמר הדיין איני יודע שוב אינו יכול לחוות דעתו ולהכריע לאחד מן הצדדים. ונראה דהביאור בזה הוא דכשאמר הדיין איני יודע ר"ל שמסופק הוא שמא זכאי שמא חייב, ויש לו צדדים וסברא לכאן ולכאן, וי"ל דמכיון דיש לדיין צד דשמא הוי זכאי שוב אינו יכול לפסוק שהוא חייב, דהו"ל כמי שמלמד עליו זכות דשוב אינו מלמד עליו חובה (עיין בגמ' לקמן לב.). ומכיון שאינו יכול ללמד עליו חובה א"כ אף אינו יכול לפוטרו ולפסוק שהוא זכאי, דרק דיין שיש לו הבחירה להכריע בין ב' צדדים שווים – חייב או פטור - יכול לפסוק את הדין. משא"כ אם הוכרח לפסוק כצד א' מאיזה סיבה שהיא אזי א"א לו לפסוק את הדין, דאינו מכריע מרצונו ודעתו בין ב' צדדים שווים. ולכן כשאמר איני יודע בד"נ שוב אינו נמנה כחלק ממנין הב"ד. אמנם נראה דהיכא שמלמד לזכות אע"פ דשוב אינו יכול ללמד לחובה מ"מ נמנה דעתו כדעת לזכות, דמכיון דבשעה שמלמד לזכות היה לו האפשרות נמי ללמד לחובה והכריע לזכות שפיר נמנה דעתו כדעה לזכות. משא"כ היכא שאמר איני יודע דהאמירה של איני יודע אינה חשובה כפסק ולכן אינה נמנה כדעה מהמנין של הדיינין, ומשו"ה אף אם אח"כ רוצה הדיין להכריע ולפסוק מכיון שאין לו באותה שעה בחירה בין ב' צדדים בשוה, דלאחר שיש לדיין צד לזכות שוב א"א ללמד עליו לחובה משום הכי איני יודע כמאן דליתא דמי ואינו נמנה כחלק מהב"ד בדיני נפשות.
אמנם מהרמב"ם מבואר דבדיני ממונות דיין שאמר איני יודע עדיין הוי חלק מהב"ד ונמנה עם שאר הדיינין. ולכאורה צ"ב לפי"ז בא' אומר איני יודע למה מוסיפין בדיינין בד"מ היכא דאיכא שנים כנגדו הטוענים זכאי או חייב, דנימא דבטלה דעתו כנגד דעתם ויכריעו הב"ד את הדין כדעת הרוב, כמו שמכריעין ב' כנגד א' כששנים ס"ל זכאי וא' סובר חייב. וצ"ל דאע"פ שלדעת הרמב"ם דיין שאמר איני יודע עדיין נמנה כחלק מהב"ד, מ"מ אין דעתו מתבטלת לדעת הרוב להחשב שכולם פסקו בדעה אחת. דיסוד הדין דאחרי רבים להטות דאזלינן בתר רוב היינו רק היכא דאיכא דעות מנוגדות בב"ד דאזי דעת המיעוט בטלה לדעת הרוב ויוצא פסק הדין מכל הב"ד43. ואילו כשאמר א' מן הדיינין איני יודע אין דעתו סותרת לדעת שאר הדיינין דהרי נכלל בדבריו דשמא באמת שאר הדיינים הם צודקים ולכן לא חל בכה"ג דין הולכים אחר הרוב, ומשו"ה צריך להוסיף בדיינין.
אולם הראב"ד סובר דבין בדיני ממונות ובין בדיני נפשות דיין שאומר איני יודע אינו מן המנין, ולדידיה ניחא שפיר הא דמוסיפין בדיינין במקום ששנים מחייבין או מזכין וא' אומר איני יודע, דאי אפשר לפסוק כדעת הרוב דהוי רק ב' ואין כאן ב"ד של ג'.
והנה עיין עוד ברמב"ם (פ"ח מהל' סנה' ה"ב) שכתב וז"ל או שאמרו שנים זכאי או חייב והשלישי אומר איני יודע יוסיפו הדיינין שנים, נמצאו חמשה נושאים ונותנים בדבר אמרו שלשה מהם זכאי ושנים אומרים חייב הרי זה זכאי וכו' אבל אם אמרו ארבעה זכאי או חייב ואחד אומר איני יודע או שאמרו שלשה זכאי ואחד חייב ואחד אמר איני יודע בין שהיה זה שאמר איני יודע הוא שאמר איני יודע בתחילה בין שאמר אחר הולכין אחר הרוב עכ"ל. והנה הרמב"ם פסק שאחרי שמוסיפין שנים ויש חמשה דיינים שאם ד' אומרים חייב וא' אומר איני יודע דהולכים אחרי הרוב וחייב, משא"כ בב"ד של ג' ושנים אומרים חייב וא' אומר איני יודע דאין הולכים אחרי הרוב. ומשמע דאפילו לאחרי שמוסיפין ב' דיינים מ"מ דין הב"ד הוי חלות שם ב"ד של ג', ומכיון דיש ג' דיעות שחייב אין מתחשבין בדעת הדיין שאומר איני יודע, דחל פסק דין של ג' דיינים דחייב. ועיין בב"ח (חו"מ סימן י"ח) שכתב בשם המהרש"ל דבאופן ששלשה מחייבים או מזכין וב' אומרים איני יודע דאזלינן בתר הרוב. ובביאור סברתו נראה דס"ל דכשמוסיפין ב' דיינים לא חל קביעות חדשה של ב"ד של ה' דיינים, דליכא חלות שם ב"ד של ה' בדיני ממונות, והא דמוסיפין ב' לב"ד של ג' הוא בכדי שיהיה אפשרות של ג' דעות ודאיות מבין הדיינין דאזי יכולים לפסוק את הדין וחל חלות שם פסק דין דב"ד. ומבואר מזה דכשמוסיפין בדיינין לא חל חלות שם קביעות של ב"ד חדש דה' דיינין אלא דהדיינין הנוספים מצטרפים להב"ד הראשון של ג', ומאחר שיש ג' דעות ודאיות שפיר פוסקים את הדין, דחל פסק דין של ב"ד דג', ולפיכך אע"פ שאין הדעה דאיני יודע מתבטלת לדעת הרוב, ולא חל פסק דין מה' דיינין מועיל הוספת הדיינין כדי שיחול פסק דין של ב"ד של ג'. ומשום הכי אם הוסיפו בדיינים וג' מחייבין או מזכין וב' אומרים איני יודע הולכים אחר הרוב דהרי חל פסק דין של ג' דיינין שהורו בדעה ודאית. אמנם עיין בחידושי המאירי (דף ה:) דס"ל דאם הוסיפו בדיינין ושנים או א' אומרים איני יודע צריך להוסיף בדיינין אע"פ שיש עדיין רוב של ג' בדעה מוחלטת כנגדן44. ונראה דהמאירי סובר דחל קביעות של ב"ד חדש של ה' דיינים, ובעינן שיצא הפסק מכולם, ולאחר שהוסיפו לא סגי בפסק היוצא מב"ד של שלשה. ולכן אם ג' אומרים זכאי או חייב ושנים אומרים איני יודע צריך להוסיף בדיינין כדי שיצא פסק דין של ה' שהן בדעה אחת.
ולפימש"נ בשיטת הרמב"ם י"ל שאם לאחר ההוספה יהיו רק ב' מחייבין ואחד פוטר ושניים אומרים איני יודע, הדין הוא דחייב, דמכיון דיש כאן ג' דעות ודאיות דשנים אמרו חייב ואחד אמר פטור, הולכין אחר הרוב בין אותן הדיעות ובטלה דעת הפוטר לדעת המחייבין, וחל פסק דין של ג' מחייבין, דלא בעינן שיצא פסק דין מכל החמשה, דעדיין חל שם ב"ד של ג' בדין זה.
41 וז"ל אבל לענין הוראה מאיסור והיתר ודאי היחיד מומחה שיודע הדינים כשר מן התורה להורות ופטור מתשלומין וכו' וגזרו תלמיד אל יורה הלכה אא"כ נטל רשות מרבו וכח גזירה זו הוצרכו בעלי הוראה ליטול רשות להורות כדי שיפטרו מתשלומין אם טעו אבל אם לא טעו בהוראתם הוראתם הוראה אפילו כי לא נטלו רשות, והיינו ההיא דדן את הדין טמא מת הטהור, טהר את הטמא דמיירי במי שאינו מומחה ואם טעה משלם הא לא טעה מה שטמא טמא ומה שטהר טהור עכ"ל. ומבואר דלשיטתו חלה הוראה באיסור והיתר אף בלי סמיכה ונטילת רשות.
42 ולפי"ז י"ל שאם התחילו לדון ביום וא' מהדיינין אמר איני יודע יתכן להוסיף דיינין ולגמור את הדין בלילה, דלא נתבטלה הקביעות של הב"ד הראשון שהתחיל לדון והו"ל כהתחילו ביום שגומרין את הדין בלילה. (הגר"צ שכטר שליט"א).
43 עיין בחידושי הגר"ח על הש"ס מס' ב"ק דף כז בענין אין הולכין בממון אחר הרוב, שביאר הגר"ח זצ"ל דבב"ד חל דין רובא ככולא דהמיעוט נתהפך כמו הרוב והפסק דין יוצא מכל הב"ד כולו. ועיין ברשימות שיעורים מס' ב"ק (דף כז: בתוס' ד"ה קמ"ל).
44 עיין בחידושי המאירי (דף ה:) שכתב וז"ל וי"א שאם ישבו תחלה על דעת חמשה אפילו רוב מזכין או מחייבין כל שאמרו האחרים איני יודע יוסיפו אף על פי שנשארו שלשה הואיל וישבו על דעת חמשה עכ"ל.
רשימות שיעורים לגרי"ד סולובייצ'יק (ניו יורק, 2022), באדיבות ספריא.

